nahid-hub/BLUGE-bengali-wikipedia-section-title-prediction huggingface dataset:
অনির্ভরযোগ্য প্রতিবেদন অনুসারে আল আরাবিয়ায় মূল বিনিয়োগ ছিল ৩০০ মিলিয়ন মার্কিন ডলার, বিনিয়োগকারীরা হলো: মিডল ইস্ট ব্রডকাস্টিং সেন্টার (এমবিসি), লেবাননের হারিরি গ্রুপ, এবং সৌদি আরব, কুয়েত ও অন্যান্য উপসাগরীয় দেশসমূহের বিনিয়োগকারীরা। এমবিসিতে আবদুল আজিজ ইবন ফাহাদ এবং তার চাচা ওয়ালিদ ইবন ইব্রাহিমের মালিকানা আছে এবং আল আরাবিয়াতে তাদের নিয়ন্ত্রণও আছে।

২০১২ সালের মার্চ মাসে আল আরাবিয়া "আল হাদাস"  নামে নতুন একটি চ্যানেল চালু করেছে, যেটি বিস্তারিত রাজনৈতিক সংবাদ সম্প্রচার করে।

সঠিক অনুচ্ছেদ শিরোনাম কোনটি?
titleA. বিনিয়োগ এবং মালিকানা
titleB. অনুষ্ঠান
titleC. নিহত প্রতিবেদক
titleD. আল জাজিরার সাথে প্রতিদ্বন্দ্বিতা
উত্তর: titleA
শিল্পযুগের আগে স্থলের তুলনায় জলপথে ভ্রমণ অধিকতর সহজ ছিলো। ফলস্বরূপ সামুদ্রিক চ্যানেল, নাব্য নদী ও সাগর ঐতিহাসিক এবং প্রাচীন সভ্যতার বাণিজ্য পথ হিসেবে গড়ে ওঠে। উদাহরণস্বরূপ, ভূমধ্য সাগর রোমানদের কাছে মধ্য সাগর হিসেবে পরিচিত ছিল, কারণ এর উপকূলের চারপাশে রোমান সাম্রাজ্য বিস্তৃতিলাভ করে। 
ঐতিহাসিক নথিতে লিপিবদ্ধ বন্দর, জাহাজ ও কার্গো এর মধ্যে বাণিজ্যের পরিমাণ তুলে ধরে। পরবর্তী শক্তিশালী সামুদ্রিক সংস্কৃতি সম্পন্ন জাতি যেমন যুক্তরাজ্য, নেদারল্যান্ডস, ডেনমার্ক, পর্তুগাল এবং স্পেন অন্যান্য মহাদেশে উপনিবেশ স্থাপন করতে সক্ষম হয়। গুরুত্বপূর্ণ সম্পদের উপর নিয়ন্ত্রণ নিতে সাগরে লড়াই হতো। সমুদ্রতলে থেকে যাওয়া অবশেষ সামুদ্রিক প্রত্নতত্ত্ববিদ আবিষ্কৃত হচ্ছে। সাবেক বাণিজ্যপথ ও ঐতিহাসিক নথির সমন্বয় এবং পাওয়া সাংস্কৃতিক অবশেষ থেকে অতীতের অর্থনৈতিক, সামাজিক ও রাজনৈতিক পরিবেশ বোঝার চেষ্টা করা হয়। ইদানীং সামুদ্রিক প্রত্নতত্ত্ববিদগণ চীন, ভারত, কোরিয়া এবং অন্যান্য এশিয় দেশের ডুবন্ত সাংস্কৃতিক অবশেষ পরীক্ষা করছেন।

সঠিক অনুচ্ছেদ শিরোনাম কোনটি?
titleA. নিমজ্জিত সাইট
titleB. জাহাজ এবং জাহাজডুবি
titleC. ব্রোঞ্জ যুগ
titleD. একীভূত স্থল এবং সমুদ্র
উত্তর: titleD
দ্বিতীয় সারির অস্ট্রেলিয়া এ দলের পক্ষ হয়ে খেলার সময় তার খেলার ধরন দেখে অ্যালান বর্ডার রসিকতা সহকারে বলেছিলেন যে হাসি পুরো ছয় ঘণ্টা জালে ব্যাটিং চর্চা করছেন। বর্ডারকে আশ্চর্যান্বিত করে হাসি ঠিক তাই করে দেখিয়েছিলেন। খেলোয়াড়ী জীবনের শুরুর দিকে মাইক হাসি ডানহাতি ব্যাটসম্যান ছিলেন। কিন্তু অ্যালান বর্ডারের অনুপ্রেরণা ও পরামর্শে বামহাতে ব্যাটিং করে সফলতা লাভ করেন।

আইএনজি কাপে চমকপ্রদ ক্রীড়ানৈপুণ্যের পর ২০০৪-০৫ মৌসুমে ক্রিকেট অস্ট্রেলিয়ার সাথে চুক্তিবদ্ধ হন। পরিসংখ্যানে দেখা যায় যে হাসি'র আন্তর্জাতিক পর্যায়ে বেশ সফলতা লাভ করেছেন। জুন, ২০১০ সাল পর্যন্ত ৫২.১৬ রান গড়ে টেস্টের ব্যাটিং গড় রয়েছে তার। মাঝে মাঝে মিডিয়াম পেস বোলিং করে থাকেন। সাধারণতঃ পেস বোলারদেরকে বিশ্রাম দিয়ে তিনি বোলিং করে থাকেন। ২৮ ডিসেম্বর, ২০০৮ সালে বক্সিং ডে টেস্টের ৩য় দিনে দক্ষিণ আফ্রিকার পল হ্যারিসকে মিচেল জনসনের হাতে ক্যাচ দেয়ার মাধ্যমে তিনি টেস্টে তার একমাত্র উইকেটটি লাভ করেছিলেন। একদিনের আন্তর্জাতিক ক্রিকেটেও তিনি দুইটি উইকেট পেয়েছিলেন। তার ধীরগতিতে বোলিং করার কারণে ভারত সফরে এসে অস্ট্রেলিয়ার সফলতম অধিনায়ক রিকি পন্টিংয়ের একটি ম্যাচে অংশগ্রহণ নিষিদ্ধ হয়েছিল।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. ব্যক্তিগত জীবন
titleC. অবসর
titleD. টেস্ট ক্রিকেট
উত্তর: titleA
স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চালাচল করে অন্যটিতে অভ্যান্তরিন রুটে বিমান চলাচল করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণ
titleC. অবস্থান
titleD. যাত্রী পরিবহন
উত্তর: titleA
ওয়াদুদ ভূইয়া ১৯৬৫ সালের ৫ জানুয়ারি প্রাক্তন পার্বত্য চট্টগ্রাম (বর্তমান খাগড়াছড়ি) জেলার রামগড় মহকুমা শহরে এক সম্ভ্রান্ত ও সচ্ছল মুসলিম পরিবারে জন্মগ্রহণ করেন। তার পিতার নাম সালেহ আহমদ ভূইয়া এবং মায়ের নাম বিয়া ছালেহ। তার দুই কন্যা সন্তান রয়েছে। তাদের নাম যথাক্রমে বাঁশরী ওয়াদুদ ও অপ্সরী ওয়াদুদ। 

সঠিক অনুচ্ছেদ শিরোনাম কোনটি?
titleA. শিক্ষা
titleB. রাজনৈতিক জীবন
titleC. গ্রেফতার
titleD. জীবন বৃত্তান্ত
উত্তর: titleD
২৬ ডিসেম্বর, ১৯৩৯ তারিখে ল্যাঙ্কাশায়ারের লিথ্যাম সেন্ট অ্যানেজ এলাকায় ফ্রাঙ্ক ডাকওয়ার্থ জন্মগ্রহণ করেন। তিনি ১৯৬১ সালে পদার্থবিজ্ঞানে স্নাতক সম্মান শ্রেণীতে অধ্যয়ন করেন। এরপর ১৯৬৫ সালে লিভারপুল বিশ্ববিদ্যালয় থেকে ধাতু বিদ্যায় পিএইচডি ডিগ্রী লাভ করেন। অবসরগ্রহণের পূর্বে তিনি ইংল্যান্ডের একটি পারমাণবিক শক্তি উৎপাদনকারী প্রতিষ্ঠানে গণিতজ্ঞ হিসেবে কর্মজীবন অতিবাহিত করেন।

সঠিক অনুচ্ছেদ শিরোনাম কোনটি?
titleA. ডাকওয়ার্থ-লুইস পদ্ধতি
titleB. সম্মাননা
titleC. প্রারম্ভিক জীবন
titleD. কর্মজীবন
উত্তর: titleC
দ্বিতীয় কুতুবউদ্দিন আহমেদ শাহ ১৪৫৮ সালে মারা যান। এরপর অভিজাত ব্যক্তিরা তার চাচা দাউদ খানকে সিংহাসনে বসায়। কিন্তু অল্প সময় পড়ে তারা তাকে ক্ষমতাচ্যুত করে এবং দ্বিতীয় মুহাম্মদ শাহর পুত্র ফাতেহ খানকে সিংহাসনে বসায়। ফাতহ খান সিংহাসনে বসার পর আবুল ফাতেহ মাহমুদ শাহ উপাধিধারণ করেন। কিন্তু তিনি মাহমুদ বেগারহা নামে পরিচিত ছিলেন। বেগারহা অর্থ দুই দুর্গ বিজেতা। গিরনার ও চাম্পানির দুর্গ জয়ের পর এই নামে তিনি পরিচিত হয়ে থাকতে পারেন। ১৫১১ সালের ২৩ নভেম্বর মাহমুদ মারা যান।

সঠিক অনুচ্ছেদ শিরোনাম কোনটি?
titleA. প্রথম মুজাফফর শাহ
titleB. দ্বিতীয় মুজাফফর শাহ
titleC. মাহমুদ বেগারহা
titleD. প্রথম আহমেদ শাহ
উত্তর: titleC
প্রহসনের উৎপত্তি হয় মধ্যযুগীয় ধর্মীয় নাটকগুলির অভিনয়শিল্পীদের উদ্ভাবনার মধ্য দিয়ে। পঞ্চদশ ও ষোড়শ শতাব্দীতে নাটকের এই ধরনটি হাস্যরসের মধ্যবর্তী অনুষঙ্গ হিসেবে পরিবেশিত হত। সবচেয়ে প্রাচীন ও এখনো বিদ্যমান প্রহসন হল "ল্য গার্সোঁ এ লাভোগ্ল" ("বালক ও অন্ধ লোক", ১২৬৬)। এছাড়া শুরুর দিকের অন্যান্য প্রহসনগুলি ধারণা করা হয় ১৪৫০ থেকে ১৫৫০ সালের মধ্যে রচিত। মধ্যযুগীয় অন্যতম প্রসিদ্ধ প্রহসন হল "লা ফার্স দ্য মাইত্র পাতেলাঁ" ("মাস্টার পাতেলাঁর প্রহসন", আনু. ১৪৭০)।




সঠিক অনুচ্ছেদ শিরোনাম কোনটি?
titleA. জাপান
titleB. ব্রিটেন
titleC. বাংলা
titleD. উৎপত্তি
উত্তর: titleD
ভিন্ন ভাষাভাষী মানুষের মধ্যে একটি মধ্যবর্তী সহায়ক ভাষার ব্যবহার, বিশেষ করে যখন সেই ভাষাটি তাদের তৃতীয় ভাষা, ভাষার জন্মলগ্ন থেকেই হয়ে আসছে। লাতিন এবং গ্রীক ভাষা ভূমধ্যসাগরীয় অঞ্চলের মধ্যবর্তী ভাষা হিসাবে ব্যবহৃত হত। একইভাবে আক্কাদীয় ভাষা এবং আরামায়িক ভাষা পশ্চিম এশিয়ার দেশগুলিতে বিভিন্ন সাম্রাজ্যে মধ্যবর্তী ভাষা ছিল। এই ধরনের অকৃত্রিম বা স্বাভাবিক ভাষাকে লিঙ্গুয়া ফ্রাঙ্কা বলা হয়।

সঠিক অনুচ্ছেদ শিরোনাম কোনটি?
titleA. প্রতীকি ভাষা
titleB. ইতিহাস
titleC. "আকাদেমিয়া প্রো ইন্তেরলিঙ্গুয়া"
titleD. সচিত্র ভাষা
উত্তর: titleB
রেঞ্জার পাইথনে লেখা হয়েছে এবং টেক্সট ভিত্তিক ব্যবহারকারী ইন্টারফেস এনকার্সেস ব্যবহার করে। এ প্রোগ্রাম তিনটি কলামে ফোল্ডার গঠন দেখাতে মিলার কলাম ভিজুয়ালাইজেশন পদ্ধতি ব্যবহার করে, যেখানে কলামগুলোর প্রশস্ততার অনুপাত ১:২:৩। বর্তমানে সক্রিয় ফোল্ডারটি সবসময় কেন্দ্রে থাকে, যেখানে তার মাতৃ ফোল্ডার থাকে বামে। একদম ডানের ফোল্ডারে ফাইল প্রিভিউ বা বর্তমানের নির্বাচিত ফোল্ডারের অধীন ফোল্ডার দেখানো হয়।

সঠিক অনুচ্ছেদ শিরোনাম কোনটি?
titleA. অন্যান্য ফাইল ম্যানেজারের সাথে তুলনা
titleB. ডিজাইন
titleC. কনফিগারেশন
titleD. গ্রহণযোগ্যতা
উত্তর: titleB
১৯২৯ সালের ১৪ জুন যতীন দাসকে তার কলকাতার বাড়ি থেকে লাহোর পুলিশের নির্দেশে গ্রেপ্তার করা হয়। মূলত ঐ সময় ইস্যু ছিল লাহোর ষড়যন্ত্র মামলার বিচারাধীন বলে এই গ্রেপ্তার। পরবর্তী সময়ে এরা জেলের ভেতর রাজনৈতিক বন্দিদের মর্যাদার দাবীতে এবং মানবিক সুযোগ সুবিধার আন্দোলনে ব্যাপক সাড়া জাগিয়েছিল। তারা ১৩ জুলাই থেকে ভগৎসিং ও বটুকেশ্বর দত্তের সমর্থনে অনশন সংগ্রাম আরম্ভ করে। যতীন দাস ছাড়া আর কারো অনশন আন্দোলনের অভিজ্ঞতা ছিল না। ভাবাবেগে চালিত হয়ে অনশন সংগ্রামে যোগ দিতে নিষেধ করেছিল অন্য সাথীদের। সে বলল, রিভলবার পিস্তল নিয়ে লড়াই করাই চেয়ে অনেক বেশি কঠোর এক অনশন সংগ্রামে আমরা নামছি। অনশন সংগ্রামীকে তিল তিল করে মৃত্যুর দিকে এগিয়ে যেতে হয়।

যতীন দাস আরো বলেন, সে নিজে অনশন আরম্ভ করলে যতদিন না সরকার দাবী মেনে না নেয়, ততদিন অনশন চালিয়ে যাবে। সবাইকে বলে তাড়াহুড়ো করে কোন কিছু না করাই ভাল। যতীন দাসের হুশিয়ারি সত্ত্বেও পূর্ব সিদ্ধান্ত অনুযায়ী ঐতিহাসিক লাহোর ষড়যন্ত্র মামলার অনশন শুরু হয়। ওদিকে মামলার কাজও চলছিল।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম শৈশব ও শিক্ষা
titleC. ব্রিটিশবিরোধী আন্দোলনে অনশনে শহীদগণ
titleD. বিপ্লবী জীবন
উত্তর: titleA
১৯৮৫ সালে ভারদা "সাঁ তোয়া নি লোয়া" () চলচ্চিত্র নির্মাণ করেন। এটি মোনা নামক একজন ভবঘুরে তরুণীর মৃত্যু নিয়ে নির্মিত নাট্যধর্মী চলচ্চিত্র। মৃত্যু তদন্ত করেন একজন অদৃশ্য ও অশ্রুত তদন্তকারী, যিনি তাকে শেষবার দেখেছিল এমন ব্যক্তিদের উপর নজর দেন। এই চলচ্চিত্রটির গল্প অসরলরৈখিক কৌশলে বর্ণিত হয়েছে, যেখানে ছবিটি ৪৭টি পর্বে বিভক্ত করা হয়েছে এবং প্রতি পর্বে ভিন্ন ভিন্ন লোকের দৃষ্টিকোণ থেকে মোনাকে বর্ণনা দেওয়া হয়েছে। পুরুষের দৃষ্টিকোণ থেকে নারীর শরীরের অতিরিক্ত মনযোগ তুলে ধরার কারণে "সাঁ তোয়া নি লোয়া" ছবিটিকে ভারদার অন্যতম সেরা নারীবাদী কর্ম হিসেবে গণ্য করা হয়।

সঠিক অনুচ্ছেদ শিরোনাম কোনটি?
titleA. পরবর্তী কর্মজীবন
titleB. সাঁ তোয়া নি লোয়া
titleC. লা পোয়্যাঁত কুর্ত (১৯৫৪)
titleD. ব্যক্তিগত জীবন ও মৃত্যু
উত্তর: titleB
শালতোড়া ব্লকের মৃত্তিকা কাঁকুড়ে, লাল ও ল্যাটেরাইট প্রকৃতির। এই অঞ্চল ক্রান্তীয় শুষ্ক উপ-আর্দ্র অঞ্চলের অন্তর্গত। এখানকার গড় বৃষ্টিপাতের পরিমাণ ১১০০-১৪০০ মিলিমিটার। সর্বোচ্চ ও সর্বনিম্ন গড় তাপমাত্রা যথাক্রমে ৪৫ ডিগ্রি ও ১০ ডিগ্রি সেন্টিগ্রেড। সমগ্র ব্লকে একাধিক ছোটোখাটো টিলা দেখা যায়। মৃত্তিকার জলশোষণ ক্ষমতা বেশি। জলের দ্রুত বহিঃনির্গমনের জন্য মৃত্তিকা ভূমিক্ষয়প্রবণ। এখানকার কৃষিকাজ মূলত বৃষ্টিপাতের উপর নির্ভরশীল। ভৌমজল সহজে বাণিজ্যিকভাবে কলের সাহায্যে তোলা যায় না।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. মৃত্তিকা
titleC. ভূগোল
titleD. গ্রাম পঞ্চায়েত
উত্তর: titleB
জেনারেল আব্বাসকে ১৯৭৬ সালের অক্টোবরে পাকিস্তান মিলিটারি একাডেমী, কাকুল থেকে পাকিস্তান আর্মার্ড কর্পস- এর ৫৪ তম পিএমএ লং কোর্সে কমিশন দেওয়া হয়েছিল। তিনি বিভিন্ন কমান্ড, কর্মী এবং নির্দেশিক নিয়োগ করেছেন যা একটি আর্মার্ড রেজিমেন্টের কমান্ড, আর্মার্ড ব্রিগেড এবং সাঁজোয়া বিভাগের অন্তর্ভুক্ত রয়েছে। তিনি বিভিন্ন সাঁজোয়া গঠনে জেনারেল স্টাফ অফিসার (অপারেশনস) ছিলেন। তিনি একজন স্নাতক কমান্ড ও স্টাফ কলেজের কোয়েটায় এবং মালয়েশিয়ার আর্মড ফোর্সেস স্টাফ কলেজ অফ মালয়েশিয়া থেকে। সক্রিয় সামরিক চাকরির ৩৫ বছরের পরে, আথার আব্বাস জুন ২০১২ এ অবসর গ্রহণ করেছিলেন।

সঠিক অনুচ্ছেদ শিরোনাম কোনটি?
titleA. সামরিক ক্যারিয়ার
titleB. শিক্ষা
titleC. অন্যান্য অফিসে নিয়োগ
titleD. পরিবার
উত্তর: titleA
চীন, জাপান, কোরিয়া, তাইওয়ান ও ভিয়েতনামের দেশগুলো কনফুসিয়ান দার্শনিক বিশ্ব-দর্শনকে ভাগ করে নেয়। কনফুসীয় একটি মানবতাবাদী দর্শন যেটি বিশ্বাস করে যে মানবমাত্রেই শিক্ষাগ্রহণে ইচ্ছুক, বিশেষ করে স্বশিক্ষা এবং স্বসৃষ্টি সহ ব্যক্তিগত ও সাম্প্রদায়িক প্রচেষ্টার মাধ্যমে উন্নততর ও নিখুঁত হতে পারে। কনফুসীয়ধর্ম সদ্গুণশিক্ষা এবং নৈতিকতা রক্ষণাবেক্ষণের উপর জোর দেয়, সবচেয়ে মৌলিক হল রেন  (), "ই" (/) এবং "লি"(/)। 'রেন' অন্য ব্যক্তিদের জন্য পরমার্থ এবং মানবতার একটি বাধ্যবাধকতা, 'ই' হল ন্যায় সমুন্নোত এবং ভাল কাজ করার নৈতিক স্বভাব এবং লি হল নিয়ম এবং আনুষ্ঠানিকতার একটি পদ্ধতি যা নির্ধারণ করে যে একজন ব্যক্তির দৈনন্দিন জীবনে সঠিকভাবে কী কাজ করা উচিত।

সঠিক অনুচ্ছেদ শিরোনাম কোনটি?
titleA. অধ্যয়ন বিষয়ক ব্যবহার
titleB. কনফুসীয়ধর্ম
titleC. দর্শন
titleD. আর্নল্ড জে টয়েনবী
উত্তর: titleB
১৮০০- বর্তমান, চলমান। মধ্য ও আধুনিক যুগের মধ্যে যিনি সেতুবন্ধন তৈরি করেন তিনি হলেন বাংলা সাহিত্যের ইতিহাসে, মধ্যযুগের তিরোভাব এবং আধুনিক যুগের আবির্ভাবের সীমারেখার সময়ে কাব্যচর্চাকারীই হচ্ছেন যুগসন্ধিক্ষণের কবি। অর্থাৎ লেখায় মধ্যযুগের ক্ষয়িষ্ণু প্রভাব এবং আধুনিককালের ঈষৎ আভাস, দু'য়েরই উপস্থিতি লক্ষণীয়। উল্লেখযোগ্য যুগসন্ধিক্ষণের কবি হচ্ছেন ঈশ্বরচন্দ্র গুপ্ত (১৮১২-১৮৫৯)। মাইকেল মধুসূদন দত্ত (১৮২৪-১৮৭৩) মধ্যযুগীয় পয়ারমাত্রার ভেঙে কবি প্রবেশ করেন মুক্ত ছন্দে।রচনা করেন সনেট। লাভ করেন, আধুনিক কবিতার জনকের খ্যাতি। ইউরোপীয় ভাবধারার রোমান্টিক ও গীতি কবি বিহারীলাল চক্রবর্তী (১৮৩৫-১৮৯৪) ভোরের পাখি নামে পরিচিত ছিলেন। মহিরুহ বৃক্ষের ন্যায় বাংলা সাহিত্যে প্রবেশ করে কবিগুরু রবীন্দ্রনাথ ঠাকুর (১৮৬১-১৯৪১)। মহাকাব্য ব্যতিত সাহিক্যের এমন কোন শাখা নেই যেখানে তিনি খ্যাতির স্তম্বটি প্রতিষ্ঠা করেননি। রবীন্দ্রানুসারী ভাবধারার অন্যান্য কবিরা হলেন: সত্যেন্দ্রনাথ দত্ত, যতীন্দ্রমোহন বাগচী বিশ শতকের শুরুতে কবিতায় পঞ্চপুরুষ রবীন্দ্রবিরোধিতার করেন, তারা হলেন: মোহিতলাল মজুমদার, কাজী নজরুল ইসলাম ও যতীন্দ্রনাথ সেনগুপ্ত। আধুনিক কবিতার স্বর্ণযুগ: রবীন্দ্র ভাব ধারার বাইরে এসে দশক প্রথার চলু করেন তিরিশের পঞ্চপান্ডব কবি: অমিয় চক্রবর্তী (১৯০১-৮৭), জীবননান্দ দাশ (১৮৯৯-১৯৫৪), বুদ্ধদেব বসু (১৯০৮-৭৪), বিষ্ণু দে (১৯০৯-৮২), সুধীন্দ্রনাথ দত্ত (১৯০১-৬০)।

সঠিক অনুচ্ছেদ শিরোনাম কোনটি?
titleA. আধুনিক বাংলা কবিতা
titleB. রাজসভার সাহিত্য
titleC. মধ্যযুগীয় বাংলা অনুবাদ সাহিত্য
titleD. ত্রয়োদশ শতাব্দী: বাংলা সাহিত্যের "অন্ধকার যুগ"
উত্তর: titleA
চীনা পরিব্রাজক হিউয়েন সাং এর বিবরণ অনুযায়ী সমতট ছিল বঙ্গ রাজ্যের দক্ষিণ পূর্বাংশের একটি নতুন রাজ্য। মেঘনা নদীর মােহনাসহ বর্তমান কুমিল্লা ও নােয়াখালী অঞ্চল সমতটের অন্তর্ভুক্ত। কুমিল্লা জেলার বড় কামতা সমতট রাজ্যের রাজধানী ছিল বলে জানা যায়। কুমিল্লা ময়নামতিতে পাওয়া প্রাচীন নিদর্শনের মধ্যে অন্যতম ‘শালবন বিহার।

সঠিক অনুচ্ছেদ শিরোনাম কোনটি?
titleA. সমতট
titleB. বঙ্গ
titleC. তামলিপ্ত
titleD. চন্দ্রদ্বীপ/বাকলা
উত্তর: titleA
উসমানীয় সাম্রাজ্য উসমানীয়-জার্মান মিত্রতার অংশ হিসেবে প্রথম বিশ্বযুদ্ধে মধ্যপ্রাচ্যের লড়াইয়ে অংশ নেয়। দামেস্ক ও বৈরুতের অনেক আরব জাতীয়তাবাদী ব্যক্তিত্বকে গ্রেপ্তার ও নির্যাতন করা হয়। স্যার মার্ক সাইকস প্রতিরোধ পতাকাটির নকশা প্রণয়ন করেন। বিদ্রোহের উদ্দীপক হিসেবে “আরবত্ব” প্রতিষ্ঠার জন্য এটি তৈরী করা হয়।

সঠিক অনুচ্ছেদ শিরোনাম কোনটি?
titleA. পরবর্তী অবস্থা
titleB. পটভূমি
titleC. সংঘাত
titleD. ভূমিকা
উত্তর: titleC
সুজেয় শ্যাম ১৯৬৯ সালে সঙ্গীত পরিচালক রাজা হোসেনের সাথে পরিচিত হন এবং একত্রে রাজা-শ্যাম নামে বাংলাদেশী চলচ্চিত্রের সঙ্গীত পরিচালনা শুরু করেন। সত্তর-আশি দশকে তারা একত্রে সূর্য গ্রহণ, সূর্য সংগ্রাম, ভুল যখন ভাঙ্গলসহ পচিশটি চলচ্চিত্রের সঙ্গীত পরিচালনা করেন। সূর্য গ্রহণ চলচ্চিত্রের সঙ্গীত পরিচালনা করে অর্জন করেন বাচসাস চলচ্চিত্র পুরস্কার। ১৯৮৬ সালে আবদুল লতিফ বাচ্চু পরিচালিত বলবান ও অবাঞ্ছিত চলচ্চিত্রের মাধ্যমে এককভাবে সঙ্গীত পরিচালন শুরু করেন। একবিংশ শতকের প্রথমে হাছন রাজাকে নিয়ে নির্মিত হাছন রাজা চলচ্চিত্রের সঙ্গীত পরচালনা করে লাভ করেন তার প্রথম জাতীয় চলচ্চিত্র পুরস্কার। চলচ্চিত্রকার চাষী নজরুল ইসলামের বিশেষ অনুরোধে এই চলচ্চিত্রের একটি গানেও কণ্ঠ দেন তিনি। পরবর্তীতে জয়যাত্রা ও অবুঝ বউ চলচ্চিত্রের গানের সঙ্গীত পরিচালনা করে যথাক্রমে ২০০৪ ও ২০১০ সালে এই পুরস্কার লাভ করেন। ২০১৪ সালে "একাত্তরের ক্ষুদিরাম" ও "একাত্তরের মা জননী" নামে দুটি মুক্তিযুদ্ধভিত্তিক চলচ্চিত্রের সঙ্গীত পরিচালনা করেন।

২০০৬ সালে ১৯৭১ সালের মহান মুক্তিযুদ্ধের সময়ে বাংলাদেশ বেতারে প্রচারিত ৪৬টি গানের সংকলন নিয়ে "স্বাধীন বাংলা বেতারের গান" শিরোনামের একটি অ্যালবামের সঙ্গীত পরিচালনা করেন। এর ধারাবিহিকতায় পরবর্তীতে ২০১৩ সালে আরও ৫০টি গানের সংকলন নিয়ে "স্বাধীন বাংলা বেতারের গান - ২" নামে আরেকটি অ্যালবামের সঙ্গীত পরিচালনা করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সঙ্গীত জীবন
titleC. প্রাথমিক জীবন
titleD. মুক্তিযুদ্ধের গান
উত্তর: titleB
সাফিয়া বিনতে আবদুল মুত্তালিব কুরাইশ গোত্রে হাশিমী শাখার একজন মহিলা কবি ও সুভাষিণী ছিলেন। আরবী ভাষাকে বেশ ভালো মতই আয়ত্তে আনেন। তিনি অবাধ গতিতে কবিতার শ্লোক বলতেন। সেই সব শ্লোক হতো চমৎকার ভাব বিশিষ্ট, প্রঞ্জল ও সাবলীল, সত্য ও সঠিক আবেগ-অনুভূতি সম্পন্ন এবং চমৎকার বীরত্ব ও সাহসিকতায় পরিপূর্ণ। বর্ণিত হয়েছে, তিনি যখন তার ছোট্ট শিশু সন্তান যুবাইর ইবনুল আওয়াম কোলে নিয়ে শ্লোক শোনাতেন।

সঠিক অনুচ্ছেদ শিরোনাম কোনটি?
titleA. শ্লোকগাধার নমুনা
titleB. নাম ও বংশ পরিচয়
titleC. কাব্য প্রতিভা
titleD. ইসলাম গ্রহণ
উত্তর: titleC
আদজানি ফ্রান্সে অভিবাসন-বিরোধী ও আলজেরীয়-বিরোধী অনুভূতির বিরুদ্ধে কথা বলেন। ২০০৯ সালে তিনি এইডস রোধে কনডম ফলপ্রসূ পদ্ধতি নয় পোপ ষোড়শ বেনেডিক্টের এমন বিবৃতির সমালোচনা করেন। একই বছর তিনি ১৯৭৭ সালে সুইজারল্যান্ডে ১৩ বছর বয়সী কিশোরীকে ড্রাগ প্রদান ও ধর্ষণের অপরাধে রোমান পোলান্‌স্কির গ্রেফতারের বিরুদ্ধে পোলান্‌স্কির সমর্থনে পিটিশনে স্বাক্ষর করেন।

২০১৭ সালে ফ্রান্স ইন্টার রেডিও স্টেশনে ভিনসেন্ট জোস তার সাক্ষাৎকার নেন। সাক্ষাৎকারকালীন তিনি ভ্যাকসিনের ব্যাপারে তার অস্বস্তি এবং বাধ্যতামূলক ভ্যাকসিন গ্রহণের বিরোধিতা করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনৈতিক মতাদর্শ
titleC. পুরস্কার ও সম্মাননা
titleD. ব্যক্তিগত জীবন
উত্তর: titleB
একাধিক মাত্রার পরিমাপের উপর ভিত্তি করে কোনও বিতরণ থেকে একটি বিন্দু কতটা বিভক্ত হয় তা খুঁজে পাওয়ার জন্য মহলানবীশ দূরত্ব হল এক বহুল ব্যবহৃত মেট্রিক। এটি ক্লাস্টার বিশ্লেষণ এবং শ্রেণি বিন্যাসের ক্ষেত্রে ব্যাপকভাবে ব্যবহৃত হয়। এটি সর্বপ্রথম ১৯৩০ সালে জাতিগত তুলনামূলক গবেষণার প্রসঙ্গে মহলানবীশ প্রস্তাব করেছিলেন। ১৯২০ সালে নাগসান নাগপুর অধিবেশনে ইন্ডিয়ান সায়েন্স কংগ্রেসের অধিবেশনে তত্কালীন জুলজিকাল সার্ভে অফ ডিরেক্টর নেলসন আননানডেলের সাথে এক বৈঠক থেকে অন্নান্দলে তাকে কলকাতায় অ্যাংলো-ইন্ডিয়ানদের নৃতাত্ত্বিক পরিমাপ বিশ্লেষণ করতে বলেছিলেন। এই বিশ্লেষণটি ১৯২২ সালে তার প্রথম বৈজ্ঞানিক গবেষণাপত্র দ্বারা বর্ণনা করা হয়েছিল। এই অধ্যয়নের সময় তিনি বহুপাতিক দূরত্ব পরিমাপ ব্যবহার করে জনসংখ্যার তুলনা এবং গ্রুপিংয়ের একটি উপায় খুঁজে পান।

সঠিক অনুচ্ছেদ শিরোনাম কোনটি?
titleA. ভারতীয় পরিসংখ্যান ইনস্টিটিউট
titleB. পরিসংখ্যান অবদান
titleC. সম্মাননা
titleD. প্রাথমিক জীবন
উত্তর: titleB
কেমব্রিজে আইজাক নাম্নী এক রমণীর সাথে পরিচয় পর্ব হয়। ১৯৫৭ সালে গ্রেসকে বিয়ে করেন। ১৯৫৮ সালের শুরুতে তিনি ও তার স্ত্রী ক্যানিং টাউনে বসবাস করতে ও মেফ্লাওয়ার ফ্যামিলি সেন্টারে কাজ করতেন। তাদের একমাত্র সন্তান জেনি ১৯৬৩ সালে জন্মগ্রহণ করে। ১০ নভেম্বর, ২০১০ তারিখে ৭৫ বছর বয়সে ক্যান্সারে আক্রান্ত হয়ে লেডি শেপার্ডের দেহাবসান ঘটে।

ডিসেম্বর, ২০০৩ সালে শেপার্ড দুই বছর ধরে ভোগা তার ক্যান্সারে আক্রান্ত হবার কথা ঘোষণা করেন। ৫ মার্চ, ২০০৫ তারিখে নিজ ৭৬তম জন্মদিনের একদিন পূর্বে তার দেহাবসান ঘটে।

সঠিক অনুচ্ছেদ শিরোনাম কোনটি?
titleA. অস্ট্রেলিয়া সফর
titleB. প্রারম্ভিক জীবন
titleC. ব্যক্তিগত জীবন
titleD. টেস্ট ক্রিকেট
উত্তর: titleC
আনিসুল হক আশির দশকে বাংলাদেশের তৈরি পোশাক খাতের সঙ্গে জড়িয়ে পড়েন। ১৯৮৬ সালে তার নিজস্ব ব্যবসা প্রতিষ্ঠান “মোহাম্মদী গ্রুপ” প্রতিষ্ঠা করেন। গ্রুপটির তৈরি পোশাক, বিদ্যুৎ, তথ্যপ্রযুক্তি, আবাসন, কৃষিভিত্তিক শিল্প কারখানা রয়েছে। ২০০৭ অনুসারে, বস্ত্র ও পোশাক খাতে গ্রুপটি প্রায় ৭০০০ জনের কর্মসংস্থান তৈরি করে। আনিসুল হক ২০০৫ থেকে ২০০৬ সাল এই সময়ে বিজিএমই-এর সভাপতির দায়িত্ব পালন করেন এবং ২০০৮ সালে ব্যবসায়ীদের শীর্ষ সংগঠন এফবিসিসিআইর সভাপতি নির্বাচিত হন। ২০১০ থেকে ২০১২ সাল পর্যন্ত তিনি সার্ক চেম্বার অব কমার্স অ্যান্ড ইন্ডাস্ট্রির সভাপতির দায়িত্ব করেন। এছাড়া তিনি বাংলাদেশে বেসরকারি খাতে বিদ্যুৎ উৎপাদনকারী প্রতিষ্ঠানগুলোর সংগঠন বিআইপিপিএরও সভাপতি ছিলেন।

সঠিক অনুচ্ছেদ শিরোনাম কোনটি?
titleA. ব্যবসা
titleB. রাজনৈতিক জীবন
titleC. প্রাথমিক জীবন
titleD. পরিবার
উত্তর: titleA
১৮৪০ সালে মার্কিন যুক্তরাষ্ট্রে ফার্স্ট লেডি পদবীর উৎপত্তিস্থল হিসেবে বিবেচিত। যুক্তরাষ্ট্রের তৎকালীন প্রেসিডেন্ট জ্যাকারী টেলরের স্ত্রী ছিলেন ডলি মেডিসন। প্রিয়তমা স্ত্রীর মৃত্যুতে রাষ্ট্রীয়ভাবে শোক উদযাপনের সময় স্ব-লিখিত ও উচ্চ প্রশংসাযুক্ত কবিতায় "ফার্স্ট লেডি" হিসেবে তাকে আখ্যায়িত করেন টেলর।

যুক্তরাষ্ট্রে শুরুর দিকে প্রেসিডেন্টের পত্নীকে সচরাচর ও গ্রহণযোগ্য কোন পদবী প্রদান করা হতো না। ঐ সময়ে অনেক ফার্স্ট লেডিকে তাদের নিজস্ব দক্ষতা, সক্ষমতা ও গ্রহণযোগ্যতার উপর বিভিন্নভাবে পদবী ব্যবহার করতে দেখা যায়। তন্মধ্যে "লেডি", "মিসেস প্রেসিডেন্ট", "মিসেস প্রেসিডেন্ট্রেস" এবং "কুইন অব দ্য হুয়াইট হাউজ" পদবীর প্রচলন ছিল। একমাত্র জুলিয়া টাইলারের ক্ষেত্রে এর ব্যতিক্রম লক্ষ্য করা যায়।

অতীতে অন্য কোন মহিলাও ফার্স্ট লেডি'র মর্যাদাপ্রাপ্তির অধিকারী হতেন। যেমন: প্রেসিডেন্ট কন্যা তার মাতার অনিচ্ছাজ্ঞাপন, অক্ষমতাজনিত কারণের ফলে শূন্যস্থান পূরণের লক্ষ্যে বিকল্পভাবে ফার্স্ট লেডির দায়িত্ব পালন করতেন। 
অথবা, প্রেসিডেন্ট যদি বিপত্নীক বা কুমার হয়ে থাকেন, সেক্ষেত্রে হুয়াইট হাউজে অবস্থানরত অন্য কোন মহিলা এ দায়িত্ব পালন করতেন।

বর্তমানে পৃথিবীর সর্বাপেক্ষা শক্তিশালী রাষ্ট্র মার্কিন যুক্তরাষ্ট্রের ৪৪তম প্রেসিডেন্ট বারাক ওবামার স্ত্রী মিশেল ওবামা ব্যাপকভাবে ও উৎসাহের সঙ্গে ফার্স্ট লেডির মর্যাদা উপভোগ করছেন। আমেরিকান প্রচার মাধ্যম ও সংবাদ সংস্থাগুলো প্রায়শঃই অন্য দেশের রাষ্ট্রীয় প্রধানদের স্ত্রীকে ফার্স্ট লেডি হিসেবে ব্যক্ত করে থাকে। তবে, কোন দেশে যদি রাষ্ট্র প্রধানের স্ত্রীর নির্দিষ্ট উপাধি থেকে থাকে, তাহলে এ নিয়মের ব্যতয় ঘটে থাকে।

সঠিক অনুচ্ছেদ শিরোনাম কোনটি?
titleA. উৎপত্তি স্থল
titleB. ব্যতিক্রম
titleC. প্রয়োগ
titleD. ফার্স্ট জেন্টেলম্যান
উত্তর: titleA
সরিষাবাড়ী ‍উপজেলা মূলত কৃষিপ্রধান অঞ্চল। সব ধরনের ফসলই এখানে উৎপন্ন হয়। চরাঞ্চলে  ধান, আলু, পাট, তামাক, বেগুন, মরিচ, সরিষা, ভুট্টা, গম এবং বিভিন্ন শাক-সবজি উৎপন্ন হয়। এখানকার মাটি যে কোন ফসলের জন্য অত্যন্ত উপযোগী।

সরিষাবাড়ী উপজেলার প্রধান বাণিজ্যিক দ্রব্য পাট। সরিষাবাড়ী উপজেলায় প্রচুর পরিমানে পাট উৎপাদিত হয়ে থাকে। এই পাটকেই কেন্দ্র করে সরিষাবাড়ীর পাটকলগুলো পরিচালিত হয়।

বিলুপ্ত বা বিলুপ্তপ্রায় ফসলাদি হলো- চিনা, কাউন, তিল, তিসি।

প্রধান ফল-ফলাদির মধ্যে আছে আম, নারিকেল, সুপারি, কলা, পেঁপে।

শিল্পের মধ্যে রয়েছে যমুনা সারকারখানা। যমুনা ফার্টিলাইজার কোম্পানী লিঃ নামের কারখানাটি যমুনা নদী হতে প্রায় ১০ কিলোমিটার দূরত্বে ১৯৯২ সালে সরিষাবাড়ির তারাকান্দিতে স্থাপিত হয়। এ ফ্যাক্টরীর বার্ষিক উৎপাদন ক্ষমতা ৫,৬১,০০০ মেট্রিক টন। ১৯৬৭ সালে সরিষাবাড়ীতে আলহাজ্ব জুটমিল স্থাপিত হয়। অন্যান্য উল্লেখযোগ্য জুটমিল হলো এ.আর.এ জুট মিল, পপুলার জুটমিল। বর্তমানে সরিষাবাড়ীতে ৬ টি পাটকল আছে। এছাড়া বাংলাদেশের বৃহত্তম সোলার পাওয়ার প্ল্যান্ট সরিষাবাড়ীতে স্থাপন করা হয়েছে।

জনগোষ্ঠীর আয়ের প্রধান উৎস- কৃষি ৬৩.৮৪%, অকৃষি শ্রমিক ২.৭৬%, শিল্প ১.৩১%, ব্যবসা ১২.২৯%, পরিবহন ও যোগাযোগ ২.৯১%, চাকরি ৮.০৬%, নির্মাণ ১.২৮%, ধর্মীয় সেবা ০.২২%, রেন্ট অ্যান্ড রেমিটেন্স ০.৩৬% এবং অন্যান্য ৬.৯৭%।

সঠিক অনুচ্ছেদ শিরোনাম কোনটি?
titleA. অর্থনীতি
titleB. স্বাস্থ্য
titleC. পটভূমি
titleD. প্রশাসন
উত্তর: titleA
এতদিন ধরে যে ব্যোমযান ভ্রমণ বা বেলুনে চড়ে আকাশে উড্ডয়নকে তিনি উত্তেজনাপূর্ণ এক রোমাঞ্চকর অভিজ্ঞতার অংশ হিসাবে নিজের জীবনের সাথে জড়িয়ে নিয়েছিলেন সেই ব্যোমযান ভ্রমণকেই শীঘ্রই তিনি এক পেশাদারীত্বের মোড়কে মুড়ে নিজের পেশা হিসাবে নিয়ে নিলেন এবং চ্যাটারজী'স বেলুনিং কোম্পানির প্রতিষ্ঠা করলেন। এবং ভারতের যে যে স্থানে বেলুন ওড়ানোর জন্য গ্যাস প্রাপ্তির সুবিধা ছিল , সেই সকল স্থানগুলিতে তিনি তার প্রদর্শনী করবেন বলে আশা পোষণ করতেন । তাই তিনি এলাহাবাদ, লাহোর, লখনউ, ঢাকা, কাশ্মীর ভ্রমণের জন্যও মনস্থ করেছিলেন।

সঠিক অনুচ্ছেদ শিরোনাম কোনটি?
titleA. দ্বিতীয় একক উড্ডয়ন
titleB. পরবর্তী প্রজন্মের উপর তাঁর প্রভাব
titleC. পেশাদারী ব্যোমযান ভ্রমণ
titleD. প্রাণনাশক দুর্ঘটনা
উত্তর: titleC
প্রথম-শ্রেণীর ক্রিকেটে সর্বমোট উইকেট পেয়েছেন ৮৯৯টি। ব্যাটিংয়ে দূর্বল উইলিস প্রথম-শ্রেণীর ক্রিকেটে দুইবার অর্ধ-শতক রানের কোটা অতিক্রম করতে সক্ষম হয়েছেন। ২০.১৮ রান গড়ে লিস্ট এ ক্রিকেটে ৪২১ উইকেট পেয়েছেন।

সমগ্র খেলোয়াড়ী জীবনে তিনি ৯০ টেস্টে অংশ নিয়ে উইকেট প্রতি ২৫.২০ রান দিয়ে ৩২৫ উইকেট লাভ করেছেন। তার এ সংগ্রহটি ঐ সময়ে বিখ্যাত অস্ট্রেলীয় বোলার ডেনিস লিলি’র পর দ্বিতীয় স্থানে ছিল। বর্তমানে ইয়ান বোথাম ও জেমস অ্যান্ডারসনের পর ইংল্যান্ডের টেস্ট ক্রিকেট ইতিহাসে তার বোলিং পরিসংখ্যানটি তৃতীয় স্থানে অবস্থান করছে। কিন্তু ১৯৭৫ সালের পর থেকে ধারাবাহিকভাবে হাঁটুর ব্যথায় ভুগতে থাকেন তিনি। সেজন্য দুইবার হাঁটুতে অস্ত্রোপচার করতে হয়েছে তাকে। এরফলে অবশ্য তার খেলোয়াড়ী জীবনের অগ্রযাত্রাকে রুখে দেয়া যায়নি।

সঠিক অনুচ্ছেদ শিরোনাম কোনটি?
titleA. আরও পড়ুন
titleB. অবসর
titleC. খেলোয়াড়ী জীবন
titleD. অধিনায়কত্ব
উত্তর: titleC
নিলুফার চমন হলেন আরো একজন নারী শিল্পী যিনি বাংলাদেশে প্রতিষ্ঠিত মূলধারার চিত্রশিল্পকে সম্পূর্ণ অবজ্ঞা করেছিলেন এবং নিজস্ব পথে চলেছেন। নিলুফারের রংগুলো হল সূক্ষ্ম, তার ধারা হল আকৃতিগত, জলে ভাসমান এবং পরিবর্তনশীলতার প্রক্রিয়ায় রত। তার ক্যানভাসে মানবজাতি, প্রাণীজগৎ এবং গাছপালা সমান গুরুত্ব সহকারে অঙ্কিত হয়েছে। এটা এরকম নয় যে, তারা সব আলাদা, আসলে সকলেই পরস্পর পরিব্যাপ্ত। 
এক জল-প্লাবিত বিশ্বে যৌনতা এবং পুনরুৎপাদনের অবিরাম জীবনচক্র তার শিল্পকর্মকে একটা বিশিষ্টতা দান করেছে (চিত্র 1.26)। আবুল মনসুর লিখেছেন, 'যদিও তিনি পুরুষের সংগঠিত বর্বরতা এবং দুরাচারের দ্বারা 
গভীরভাবে আহত ও বিদ্রোহী হয়েছিলেন, তার তীব্র বিষয়গত অনুভূতির জন্যে সরাসরি বিবরণের পরিবর্তে তিনি রূপকধর্মী অভিব্যক্তিবাদের মাধ্যম গ্রহণ করেছিলেন।' তার সাম্প্রতিক শিল্পকর্মের মধ্যে ঐতিহ্যগত প্রতীক, যেমন হাত, পদ্ম ইত্যাদি ব্যবহৃত হয়েছে। তার স্থাপনাগুলোও উল্লেখযোগ্য।

সঠিক অনুচ্ছেদ শিরোনাম কোনটি?
titleA. গৌরী ভঞ্জ (জন্ম ১৯০৭)
titleB. সুচারু দেবী (১৮৭৪-১৯৫৯)
titleC. নিলুফার চমন (১৯৬২)
titleD. সুখলতা রাও (১৮৮৬-১৯৬৯)
উত্তর: titleC
২০১৫ সালের ১৪ জুন মধেশী জন অধিকার ফোরাম, নেপাল, সঙ্ঘীয় সমাজবাদী পার্টি নেপাল ও খাস সমাবেশী পার্টি দেশের ক্রমশ ম্লান হওয়া মধেশী ও জনজাতি আন্দোলনকে পুনরুজ্জীবিত করার লক্ষ্যে ১৫ জুন একীভূত হয়ে একটি দল গঠন করবে। উপেন্দ্র যাদব এবং রাজেন্দ্র শ্রেষ্ঠকে দলের সহ-চেয়ারম্যান ও অশোক রাইকে সংসদীয় দলের প্রধান করে নতুন দলটি গঠিত হয়। একীভবনের পর প্রতিনিধি সভায় দলের সদস্য সংখ্যা হয় ১৫ জন (মধেশী জন অধিকার ফোরাম, নেপাল থেকে ১০ এবং সঙ্ঘীয় সমাজবাদী পার্টি নেপাল থেকে ৫ জন)।

২০১৭ সালের ১৯ জুন সারিতা গিরির নেতৃত্বে নেপাল সদ্ভাবনা পার্টি দলটির সাথে একীভূত হয়ে যায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিনিধি ও প্রদেশ সভা
titleC. আদর্শ
titleD. প্রতিষ্ঠা
উত্তর: titleD